《山中夜坐》
明代·安绍芳

夜气何萧森，空山思寥廓。不知风露寒，弥觉衣裳薄。

美人渺难期，对酒不成酌。白日虚牖生，微闻桂花落。

作者简介：安绍芳 字茂（懋）卿，号砚亭居士（1548-1605），卒年五十八。安如山之孙，安希尧之子，无锡（今江苏无锡）诸生，所居曰西林一片石。能诗，工词翰，书临曹娥碑，山水摹黄公望、倪瓒。旁及写兰竹，别具一种清芳。不易为人作，姑以自寄其潇洒而已。有《西林全集》行世，万历四十七年刻本。